Trubčevskas

Trubčevskas () – miestas Rusijoje, Briansko srityje, prie Desnos upės. Rajono centras. XIV–XVI a. valdomas Algirdaičių (Gediminaičių) kilmės giminės. Autobusų maršrutai į Maskvą, Brianską, Starodubą ir gretimus kaimus.

 Istorija 

975 m. vietovė pirmąkart paminėta rašytiniuose šaltiniuose. Kadaise čia būta dalinės kunigaikštystės. 1240 m. miestą užėmė mongolų–totorių kariauna. 

1356 m. Severų žemės pateko į Lietuvos Didžiosios kunigaikštystės valdžią, kai miestą užėmė Algirdas. Valdovas atidavė miestą valdyti savo sūnui Dmitrijui Algirdaičiui. Būtent jis laikomas kunigaikščių Trubeckojų (Trubeckių) pirmuonimi. Kilus 1500–1503 m. LDK ir Maskvos karui, miestą užėmė maskvėnai.Возобновление города после разорительных войн “Смутного времени” второй половины XVII в. 2011-12-01, Trubchevsk.pro (tikrinta 2025-11-27). 1609 m. ATR-Rusijos karo metu lenkai išstūmė rusus iš miesto, kuris tapo svarbus pasienio miestas. 1667 m. Rusija ir Abiejų Tautų Respublika sudarė Andrusovo taiką, pagal kurią Rusijos naudai perleidžiamas ne tik Trubčevskas, bet ir visa Smolensko vaivadija bei Černigovo žemė. Rusijos imperijos laikais miestas buvo Oriolo gubernijos apskrities centras.

XIX a. buvo įkurti plytų, odų apdirbimo fabrikai. 1941–1943 m. buvo vokiečių okupuotas.

 Šaltiniai 

 Nuorodos 
 Miesto svetainė

Kategorija:Briansko srities miestai